Source: https://www.jogiforum.hu/hirek/16485
Timestamp: 2020-04-07 14:40:19
Document Index: 27572920

Matched Legal Cases: ['bíróság ', 'bíróság ', 'bíróság\n', 'bíróság ', 'bíróság ', 'Bíróság ']

Az Alkotmánybíróság 2007. szeptember 10-11 -i teljes ülésének napirendje | hírek | Jogi Fórum ﻿
Az Alkotmánybíróság 2007. szeptember 10-11 -i teljes ülésének napirendje
2007.09. 7. Jogi Fórum / Alkotmánybíróság
Az Alkotmánybíróság keddi teljes ülésén első napirendi pontként megvitatják a testülethez beérkezett OVB határozatok elleni kifogásokkal kapcsolatos elvi és eljárási kérdéseket.
Az Alkotmánybíróság hétfőn tűzi napirendjére azt az indítványt, amely a Magyar Köztársaság Művészeti Alapjának megszüntetéséről és a Magyar Alkotóművészeti Alapítvány létesítéséről szóló 117/1992. (VII. 29.) Korm. rendelet mellékletében közzétett Alapító Okirat alkotmányosságát firtatja.
Folytatják a büntetőeljárásról szóló 1998. év XIX törvény 245. § (4) bekezdés hivatkozott szövegrésze alkotmányellenességének vizsgálatát.
Szó lesz a Legfelsőbb Bíróság I. Mfv. 10.688/2005/6. sz. ítélete alkotmányosságát érintő végzéstervezetről.
Kedden első napirendi pontként megvitatják az Alkotmánybírósághoz beérkezett OVB határozatok elleni kifogásokkal kapcsolatos elvi és eljárási kérdéseket.
Határozat készül a magyarországi német lakosság Németországba áttelepítéséről szóló 12.330/1945. M.E. számú rendelet, valamint az ezzel kapcsolatos egyéb rendeletek módosításáról, kiegészítéséről és összefoglalásáról szóló 12.200/1947. Korm. számú rendelet 10. §-a alkotmányosságával összefüggésben.
Egy indítvány a szabálysértésekről szóló 1999. évi LXIX. törvény 110. § (2) bekezdését és 127. §-át támadta meg.
Szóba kerül a Rendőrségről szóló 1994. évi XXXIV. törvény 63. § (1)-(2) bekezdései és a 66. § (1) bekezdése alkotmányosságával kapcsolatos végzéstervezet.
Megtámadták a védjegyek és a földrajzi árujelzők oltalmáról szóló 1997. XI. törvény 16. § (1) bekezdését is.